
Astudiaethau Proffesiynol ac Addysgeg: Ymchwilio i’r Dysgu: beth, sut a pham ydw i’n addysg?
Cyfrif Geiriau- 4556
[bookmark: _GoBack]Nod, ffocws a phwrpas yr ymchwil/ Cyd-destun yr ymchwil 
Bwriad yr aseiniad hwn yw dylunio a chynnal astudiaeth gwers gan ganolbwyntio ar sut mae’n effeithio datblygiad y plentyn yn y dosbarth. Wrth berfformio’r ymchwil rhaid gwneud yn siŵr fy mod yn dilyn canllawiau BERA, gan ei wneud fel ymchwilydd moesegol a sgeptig. Gan ei fod yn ymchwil sy’n ymglymu plant y Cyfnod Sylfaen mae’n hanfodol fy mod yn gofyn i rieni'r disgyblion am eu caniatâd i gynnwys eu plant yn yr ymchwil (BERA: British Educational Research Association, 2018). Wrth ofyn am eu caniatâd mae rhaid esbonio beth yw’r ymchwil a beth fydd pob unigolyn yn ei wneud yn ystod y broses (BERA, 2018).

Yn ystod fy ymchwil byddaf yn ceisio ateb y cwestiwn, “Sut mae plant yn datblygu ei sgiliau llafar o fewn ardaloedd chwarae rôl?”. Unwaith eto, er mwyn dilyn canllawiau BERA ni fyddaf yn enwi'r ysgol y caiff yr ymchwil ei gynnal ynddo er mwyn sicrhau cyfrinachedd. Mae 333 o ddisgyblion yn yr ysgol rhwng yr oedrannau 3 ac 11 oed (Estyn, 2020). Yn yr ysgol mae 32% o’r disgyblion o gartrefi sy’n siarad Cymraeg (Estyn, 2020) , mae hyn yn bwysig i’w nodi yn fy ymchwil gan fod hyn yn agwedd i ganolbwyntio arno wrth ddod i gasgliad..

Gan ystyried fy safonau SAC y brif safon byddaf yn llwyddo i’w dargedu yw “Addysgeg: Hyrwyddo, Cyd-destunau bywyd go iawn, dilys”. Drwy selio yr ardaloedd chwarae rôl ar sefyllfaeoedd byddent yn ymwneud gyda yn y dyfodol, byddent yn bwrw y safon cyd-destunau bywyd go iawn, dilys. Gan ddefnyddio chwarae rôl yn ystod y wers mae modd i’r plant ymarfer eu sgiliau cyfathrebu geiriau a dadrewi gan drafod rolau, ymateb i deimladau eu cyfoedion, rhannu deunyddiau a phrofiadau ac arbrofi gyda rolau sydd yn y cartref, ysgol a'i chymuned (Spodek & Saracho, 1998).

Trosolwg byr o lenyddiaeth berthnasol- yn seiliedig ar eich testun ymchwil  
Un  agwedd y cafodd ei dargedu yn ystod paratoi tuag at yr ymchwil yw sicrhau cyfleoedd i arsylwi ,ar sut mae’r cyfnod clo wedi effeithio ar ddatblygiad ac addysg y plant .Gan fod mwyafrif o blant y dosbarth yn dod o gartrefi Saesneg, mae’n amlwg bydd effaith ac oedi ar gynnydd datblygiad llafar y plant. Darganfyddwyd bod dros 50% o blant sydd yn cychwyn yn y dosbarth derbyn o dan y lefel a ddisgwyliwyd y byddent erbyn ei oedran hwy. Trafodwyd bod y cyfnod clo wedi newid sut mae plant yn cydweithio a chyfathrebu gyda’i gilydd gan nad ydynt wedi arfer (Di Pietro, G., Bigai, F., Costa P., Karpinski Z., Mazza, J., 2020) , ond ar y llaw arall dywedodd Hattie (2020) na ddylid  rhoi'r holl fai ar y cyfnod clo gan fod llenyddiaeth dim ond yn dangos mai ychydig o effaith cafwyd hyn ar eu haddysg. 
Mae cynnal gweithgareddau llafar neu cymdeithasol, megis; darllen, cydweithio gyda’i gilydd, chwarae rôl, a.yb., yn y dosbarth o fudd i’r plant gan eu bod angen y sgiliau hyn yn y dyfodol (Goodman et al. 2015). Profwyd bod sgiliau cymdeithasu yn cysylltu gyda sgiliau gwybyddol a llwyddiant yn yr ysgol ac felly credaf ei fod yn un o’r pynciau pwysicaf sydd angen ei dargedu ar ôl derbyn addysg ar lein am gyfnod (Malecki & Elliot 2002; Cunha & Heckman 2007). Gellir cefnogi'r ddamcaniaeth hon gyda beth ddywedai Gleitman & Newport, 1995; Stork & Widdowson, 1974, ein bod yn dysgu ein hiaith drwy ryngweithio gydag eraill.
Gan ffocysu yn benodol ar yr ardal chwarae rôl ,gallaf ddweud fod chwarae rôl yn chwarae rhan bwysig o fewn datblygiad plentyn. Fel arfer, nid yw’r chwarae gyda tharged penodol (Hayes, 2010), ac felly nid oes pwysau i gyrraedd canlyniad penodol ac mae modd i’r plant arbrofi gyda syniadau ac ieithoedd. Cytunodd Owens (2011) bod plant yn rhydd i arbrofi, ac i chwarae gyda syniadau ac ieithoedd. Mae sawl damcaniaethwr sydd wedi ymchwilio i mewn i’r berthynas rhwng datblygiad llafar y plentyn a chwarae megis; Maria Montessori, Jean Piaget, Lev Vygotsky a Brain Cambourne. Mae’r pedwar damcaniaethwr yma yn cynnig, pan mae plant yn cydweithio gyda’r amgylchedd o’u cwmpas mae fwy o siawns eu bod am gofio yn well yr wybodaeth nac pan mae unigolyn yn adrodd stori/ testun iddynt.
Maria Montessori
Credai Montessori mai yn yr amgylchedd mae plentyn  yn targedu ei datblygiad llafar, a gan osod amgylchedd cynhyrchiol mae’r plentyn yn datblygu ei sgiliau llafar heb hyd yn oed sylweddoli. Credai y dylai athrawon gynnwys digon o amser rhydd i’r plentyn i roi strwythur yn ei gwaith a chwarae (Mooney, 2000). Golygai hyn yn ystod fy ngwersi mae’n bwysig fy mod yn rhoi'r cyfle i’r plant weithio yn annibynnol a'i rhyddhau i gydweithio yn yr ardal chwarae rôl yn annibynnol.
Jean Piaget
Esbonia Piaget yn ei ddamcaniaeth ynglŷn â datblygiad gwybyddol y plant drwy gamau yn seiliedig ar ei oedran.  Mae’r ffordd mae’r plant yn rhyngweithio gyda’i amgylchedd yw beth sy’n creu dysgu (Mooney, 2000), felly gan gynnwys geirfa o amgylchedd y dosbarth i helpu'r plant ffurfio brawddegau a sut i gychwyn sgwrs bydd y plant yn derbyn ysbrydolieth a gallu modelu'r iaith yn gywir. Mae plant yn defnyddio beth maent yn ei gofio o’r amseroedd roeddent yn chwarae yn y gorffennol a chreu pwrpasoedd newydd bob tro maent yn chwarae (Tsao, 2008). Felly gan gynnwys sawl cyfle iddynt chwarae yn yr ardal chwarae rôl bydd y plant yn gallu datblygu eu dealltwriaeth ac ehangu eu geirfa ymhellach.
Lev Vygotsky
Credai Vygotsky bod plant yn datblygu ei sgiliau llafar drwy sgwrsio a gwrando ar ei gilydd (Mooney, 2000). Trafodai bod plant yn dysgu drwy chwarae gan fod iaith a datblygiad yn gweithio gyda’i gilydd. Pan mae plant yn chwarae, maent yn defnyddio iaith drwy gydol o’u hamser. Gan ganolbwyntio ar yr ardal chwarae rôl, er enghraifft, bydd y plant yn trafod eu rolau, gwrthrychau sydd ei angen, a.y.b.. Wrth drafod byddent yn cywiro ei gilydd a dysgu ynglŷn â sefyllfaoedd a syniadau nad ydynt wedi rhoi cynnig arnynt eto (Mooney, 2000). Mae rhyngweithiadau cymdeithasol sy’n cynnwys chwarae yn helpu llunio ei dealltwriaeth lafar/ llythrennedd (Tsao, 2008).
Brain Cambourne
Trafodai Cambourne bod rhaid i iaith fod yn rhan o’r amgylchedd drwy gydol o’r amser. Esboniai y dylai fod y plant yn ceisio gweithio yn annibynnol i benderfynu pa safon maent eisiau ei gyrraedd. Gall hyn roi cyfle iddynt dreialu syniadau newydd a darganfod os yw’r dechneg yn gweithio neu beidio, a derbyn cymorth gan yr athro o beth yw’r camau nesaf. Credai Cambourne bod y ffordd yma o ddysgu yn rhyngweithio rhwng y dysgwr a chyd-destun y gweithgaredd (Rushton, Eitelgeorge, & Zickafoose, 2003). Pan mae plant yn ymroi yn y chwarae, mae rhaid iddynt ddefnyddio iaith er mwyn cyfathrebu a chyflawni pwrpas y gweithgaredd (Cambourne, 1995).
Un agwedd roeddwn yn ymwybodol a fyddai yn chwarae rhan fawr yn yr ymchwil oedd bod y plant yn ddwy ieithog. Gan fod rhai o’r plant wedi derbyn ac yn dysgu'r iaith Gymraeg yn yr ysgol yn unig, mae’n amlwg bydd gwahaniaeth rhwng lefel cyrhaeddiad llafar pob plentyn. Gan roi senarios gwahanol yn y swyddfa bost gwelaf fod rhai o’r plant yn cynnwys geirfa Saesneg o fewn brawddegau Cymraeg. Galwyd hyn yn cymysgu côd, dywed Pearson (2008) fod hyn yn agwedd dda ar gyfer datblygiad iaith y plant gan ei bod yn dangos ei bod yn clywed yr ieithoedd yn cael ei modelu gan oedolion o’u cwmpas (Comeau, Genesee & Lapaquette, 2003). Ac felly gan glywed yr iaith Gymraeg yn cael ei modelu yn yr ysgol a thu allan i’r ysgol, bydd cyfle iddynt ehangu eu geirfa. Rheswm arall y gall hyn fod yn dda i’w datblygiad yw mae’n dangos ei bod yn gwybod beth maent eisiau ei ddweud gan fenthyg un neu ddau o eiriau o iaith arall (Lanza, 2004).      
  Gall gefnogi'r pwynt o fod clywed yr iaith yn cael ei fodelu yn agwedd dda gan drafod damcaniaeth B .F Skinner (1948), sef damcaniaeth ymddygiad. Trafodwyd Skinner bod iaith yn cael ei ddatblygu o beth maent yn ei glywed yn ei hamgylchedd. Felly, gall nodi a fyddai hyn yn gallu effeithio ar ddatblygiad llafar Cymraeg y plentyn os nad ydynt yn ceisio ymarfer defnyddio’r iaith gyda’i gilydd. Ffocyswyd damcaniaethywr yn y maes hon (behaviorists) bod popeth mae plentyn yn ei weld a’i glywed yn effeithio ar ei iaith yn y pen draw (Hulit, Howard & Fahey, 2011).
Datganiad roeddwn eisiau mynd ymhellach a threialu yn y dosbarth oedd ‘Datganiad o feddwl’ gan Lauren Lowry. Trafodai y ddamcaniaeth y dylai fod y plant yn sylweddoli bod pobl o’u cwmpas gyda chredoau personol. Un dechneg mae’r ddamcaniaeth yn esbonio a fyddai o fudd i’r plant sydd heb gyrraedd y safon a ddisgwylir i’w hoedran yw defnyddio chwarae rôl yn y gwersi. Mae chwarae yn cynnwys datblygiad llafar gan ei fod yn cysylltu gyda datblygiad procsimol (Vygotsky, 1978). Mae chwarae hefyd gyda gosodiad dilynol sy’n darparu sgiliau cyfathrebu (Andresen, 2005).
Bydd cyfle i lenwi'r bwlch gwag o fewn damcaniaeth Lauran Lowry gan brofi a yw hyn yn wir neu beidio. Yn y pen draw, pe byddai'r astudiaeth yn cytuno gyda’r ddamcaniaeth bydd modd gweld beth sy’n cysylltu gydag ef. Ond os nad yw’r astudiaeth yn cytuno bydd cyfle i allu darganfod sut i ehangu ar y ddamcaniaeth hon a beth yw’r ffordd ymlaen.

Esboniad o’ch dyluniad Astudiaeth Gwers 
Gellir diffinio astudiaeth gwers fel astudiaeth benodol a gaiff ei berfformio yn y dosbarth gan ganolbwyntio ar ymchwil o ddatblygiad ymarfer mewn gwers (Dudley, P , 2014). Ceir hefyd ei adnabod fel ‘ymchwil wers’ (Lewis & Tsuchida, 1997). Caiff ei adnabod fel pump cam o astudio, cynllunio, arsylwi, trafod ac adolygu gwers (Mangan & Mitchell, 2007). Gan berfformio astudiaeth gwers, fel dywedai Dudley, P (2011),  mae’n cynnig cyfle i weld lle mae datblygiad llafar y plant arni mewn mwy o fanylder gan weld yn union beth yw’r agweddau yn yr ardal chwarae rôl sydd yn effeithio ar ei datblygiad a beth yw’r camau sy’n digwydd yn ystod y gweithgaredd. Gall nodi fod defnyddio astudiaeth gwers yn ffordd o weld rhwng damcaniaeth ac arferion (Wessels, 2018; Rekalidou et al., 2014).
Gan ystyried cryfderau a chyfyngiadau astudiaeth gwers, darganfyddwyd sawl ymchwil bod fwy o fanteision nac anfanteision o fewn astudiaeth gwers (Hamzeh, 2014; Lucas, 2014; Burroughs & Luebeck, 2010).
Er bod sawl mantais o ddefnyddio astudiaeth gwers, rhaid ystyried yr anfanteision gall ddod allan ohoni. Mae ambell her gall effeithio ar yr astudiaeth gwers (Adamson & Walker, 2011; Rock & Wilson, 2005; Saito & Atencio, 2013), felly mae’n bwysig fy mod yn ymwybodol o bob her cyn mynd ati er mwyn osgoi'r camgymeriadau hyn. Darganfyddodd Adamson & Walker, 2011; Rock & Wilson, 2005, bod ceisio cydweithredu yn ddilys rhwng athrawon yn gallu bod yn gymhleth a blêr. 
Gall hyn fod oherwydd nerfusrwydd yr athrawon i agor ei dosbarth i gydweithio gydag eraill, trafferth beirniadu ei gilydd, a cheisio osgoi unrhyw wrthdaro rhwng ei gilydd (Adamson & Walker, 2011; Fernandez, 2002; Lewis & Hurd, 2011; Rock & Wilson, 2005). Gan y cafodd yr ymchwil ei gynnal mewn dosbarth athrawes arall roedd rhaid esbonio wrthi beth yn union oedd bwriadau'r ymchwil, beth yw strwythur yr ymchwil, a hefyd gofyn am ganiatâd i symud y dosbarth o gwmpas er mwyn sicrhau roedd yr ardal chwrae rôl yn edrych yn berthnasol a chywir ar gyfer yr astudiaeth. 
Agwedd arall oedd rhaid ystyried cyn cychwyn yr astudiaeth oedd cyfyngiad amser (Lewis & Hurd, 2011; Yeap, Foo & Soh, 2015). Roedd gan yr ymchwilydd/ athrawes gyfrifoldeb ar y dosbarth cyfan wrth gyflawni'r astudiaeth felly roedd yn bwysig ei bod yn esbonio ei thasgau digon clir wrth y plant er mwyn gwneud yn siŵr nad oedd yn amharu ar y recordio.
Bydd tri o ddisgyblion o ddosbarth blwyddyn dau yn cymryd rhan yn yr astudiaeth gan ddewis un plentyn o gartref cyfrwng Cymraeg, un plentyn yn gymysg o Gymraeg a Saesneg ac un plentyn o gartref gyfrwng Saesneg. Penderfynwyd gwneud hyn gan fod plant yn cael effaith ar eirfa ei gilydd. Gan fod plant yn datblygu a magu dealltwriaeth o'i gilydd, bydd y plentyn o gartref gyfrwng Saesneg a'r plentyn o gartref cymysg o Gymraeg a Saesneg yn elwa o’r plentyn o gartref cyfrwng Gymraeg gan y byddent yn clywed yr iaith yn cael ei fodelu yn gywir; fel y dywedai Vygotsky (Mooney, 2000).
Er bod posib i’w gyflawni mewn sawl ffordd gan fod chwarae rôl yn gallu bod yn weithgaredd unigol neu grŵp (Llillard et al. 2013), credir bod angen canolbwyntio yn fwy ar sut roedd y plant yn dylanwadu ei gilydd.  Pan mae plant yn cael y cyfle i ddefnyddio ei iaith mewn sefyllfa ffug; megis mewn ysbyty, siop, caffi a.y.b., mae’n eu galluogi i fod yn gydweithredol gyda’i gilydd (Roskos & Christie, 2011). Erbyn pan mae plant yn cyrraedd chwech oed, mae mwyafrif ohonynt yn gallu defnyddio gramadeg cywir ac yn parhau i ddatblygu ei geirfa (Berk, 2001). Felly gall y pwynt hwn gefnogi'r astudiaeth gan mai blwyddyn 2 sydd yn cymryd rhan yn y gweithgaredd yn yr ardal chwarae rôl.
Ar yr adeg y cafodd yr ymchwil yma ei wneud, trafodwyd yr ardal leol yn y dosbarth ac felly yn benodol swyddfa bost fydd yn yr ardal chwarae rôl. Er mwyn paratoi'r plant i fynd i’r ardal yn ystod y gwersi byddaf yn cyfeirio at eiriau y byddai'r plant yn eu clywed pe byddent yn mynd i’r swyddfa. Byddai hyn yn gyfle i fodelu'r iaith yn gywir iddynt ac ehangu ei geirfa. Penderfynais fod hyn yn hanfodol i wneud gan fod ymchwil yn dangos bod dealltwriaeth geirfa yn digwydd o sgiliau llythrennedd megis; dealltwriaeth sŵn llythyren (McDowell, K.D: Lonigan, CJ; Goldstein, H, 2007), dadgodi (Hempill, L; Tivnan, T, 2008), a.y.b.
Ar ddiwedd y sesiwn yn yr ardal chwarae rôl, cafodd cyfweliad grŵp ffocws ei wneud. Penderfynwyd ddefnyddio cyfweliad grŵp ffocws gan ei fod yn dechneg o dderbyn gwybodaeth a fyddai’n ddilys ar gyfer ateb fy nghwestiwn (Thomas et al.1995). Cytunodd Richardson & Rabiee (2001) gyda’r ddamcaniaeth yma gan ei fod yn caniatáu bod y plant yn teimlo’n gyfforddus gyda’i gilydd wrth ymateb a thrafod y cwestiynau a ofynnwyd iddynt. 
Gan fod yr ymchwil hyn yn ffocysu yn bennaf ar ddatblygiad iaith, credaf ei fod yn holl bwysig fy mod yn ymchwilio i dechnegau ymchwilwyr eraill cyn penderfynu pa ffordd oedd orau i fynd ati. Darganfyddwyd bod sawl dull i fynd ati i’w gyflawni yn effeithiol (Bachman, 2000). Isod mae rhestr o ddamcaniaethwr sydd wedi edrych ar iaith;
· Kumazaw, Shizuka, Mochizuki, a Mizumoto (2016).
· Sims & Kunnan (2016).
· Borg, 2015; Watkins, 2015; Depieri, 2015.
Pan gasglwyd digon o wybodaeth er mwyn paratoi tuag at y cyfweliad grŵp ffocws, cynlluniwyd saith cwestiwn a fyddai o fudd i ateb y cwestiwn ar ddiwedd yr astudiaeth. Gofynnwyd y cwestiynau mewn amgylchedd cyfforddus a naturiol i’r plant; megis eistedd mewn cylch (Richard A. Krueger, 2002). Enghraifft o gwestiwn a gafodd ei ofyn i'r plant oedd; ‘Ydych chi’n deall sut i ddefnyddio'r eirfa newydd mewn brawddegau? Allwch chi roi enghraifft?’. Gan ofyn y cwestiwn yma roedd cyfle i ddarganfod os oes dysgu geirfa newydd ym mhob ardal chwarae rôl wahanol o fudd i eirfa pob plentyn. Gan fod geirfa/ sut i gychwyn brawddeg i fyny ar y wal yn yr ardal, roedd cyfle i weld os oedd y dechneg yma wedi gweithio yn yr ardal neu os oedd angen addasu'r ardal er mwyn cadarnhau bod cyfle iddynt ddatblygu.
Yn ychwanegol i hyn, roedd pob cwestiwn yn cysylltu gyda’i gilydd er mwyn sicrhau nad oedd y plant yn drysu. Gan gadw pob cwestiwn yn debyg i’w gilydd, roedd hyn yn rhoi cyfle i’r plant i ychwanegu a mynd ymhellach gyda’r ateb blaenorol. 
Gan mai edrych ar iaith a llythrennedd mae’r ymchwil yma, data ansoddol byddai orau i’w ddarganfod erbyn diwedd yr astudiaeth. Ffocyswyd data ansoddol ar ystyr pynciau a testunau, yn hytrach nac rhifau a ystadegau (Flick, 2014), felly roedd y canlyniadau yn ddilys. Mantais o ganolbwyntio ar ddata ansoddol yw ei fod yn ddisgrifiad wedi ei fanylu sy’n cynnwys teimladau, barnau, profiadau a esbonio gweithredau y cyfranogwyr yn ystod yr weithgaredd (Denzin, 1989). Roedd hyn yn caniatáu bod y canlyniadau yn glir ac yn targedu ac ateb y cwestiwn.
Wrth ganolbwyntio ar fyfyrio, defnyddiwyd strwythur Model Gibbs ar gyfer y daflen myfyrio. Yn y daflen mae chwe bocs angen ei lenwi yn ystod cynnal yr ymchwil sef;
1.	Disgrifio beth ddigwyddodd
2.	Disgrifio teimladau ac ymatebion
3.	Ystyried beth oedd yn dda ac yn wael 
4.	Gwneud synnwyr o’r sefyllfa
5.	Casgliad cyffredinol
6.	Adfyfyrio- beth fyddaf yn newid y tro nesaf?
Defnyddiwyd y daflen myfyrio yma er mwyn sicrhau bod yr wybodaeth wedi ei osod yn glir a bod strwythur yn yr adborth (Gibbs. G, 1998). Gan ddefnyddio cynllun Gibbs (1998) bydd cyfle i ddarganfod y wybodaeth sydd ei angen yn syth ac felly y bydd yn hawdd i’w ddeall a'i ddefnyddio. Wrth benderfynu ar y daflen myfyrio yma roedd rhaid ystyried yr anfanteision y gallai achosi problem yn yr ymchwil. Mae posibilrwydd na fyddai yn ganlyniadau mewn llawer o fanylder (Gibbs, 1998), felly mae rhaid sicrhau bod yr ymchwil yn casglu popeth sydd ei angen er mwyn ymateb i’r cwestiwn.

Ystyriaethau Moesegol 
Er fy mod yn canolbwyntio ar sut mae sgiliau llafar y plant yn datblygu o fewn ardal chwarae rôl, mae rhaid bod yn ymchwil foesegol gan edrych ar y ddwy ochr, sef y manteision ac anfanteision. Esbonwyd bod pob plentyn gyda thechneg wanhaol o ddatblygu iaith (Chomsky, 1974), felly mae rhaid ystyried efallai na fyddai'r ardal chwarae rôl o fudd i bawb. Esbonai Whitehead (1999) bod rhoi cyfle iddynt ddarllen gydag oedolyn yn gadael iddynt adfyfyrio ar y testun, yn cynnwys yr iaith. Mae rhoi chwarae rôl a darllen i gydweithio gyda’i gilydd yn rhoi cyfle i’r plant ddatblygu ei sgiliau llafar gan fod modd eisiau iddynt atgyfnerthu ei dealltwriaeth o’r pwnc gan ddefnyddio ei iaith mewn cyd-destunau gwahanol (Pentimonti & Justice, 2010).
Er mwyn sicrhau bod yr ymchwilydd yn ceisio bod yn ymchwilydd moesegol roedd sawl agwedd roedd rhaid iddynt ei wneud. I gadarnhau bod yr ymchwilydd yn cyflawni hyn roedd rhaid sicrhau ei bod yn derbyn caniatâd rheini'r plant i fod yn rhan o’r astudiaeth gan ryddhau llythyr gydsynio i rieni'r plant roedd yn cymryd rhan. 
Caiff cydsyniad gwybodus ei ddiffinio fel dull gweithredu o os yw’r unigolion eisiau cymryd rhan neu beidio ar ôl clywed beth fydd angen ei wneud (Diener & Crandall, 1978).  Esboniai gwaith Priscilla Alderson (1993) bod derbyn caniatâd plentyn angen ei wneud sawl gwaith dros amser boed yn sefyllfa feddygol neu mewn testun ymchwil cymdeithasol (Alderson, 1995; Morrow & Richards, 1996; Morrow, 1999). Siaradwyd gyda phob rhiant pan roddwyd y llythyrau iddynt er mwyn egluro yn glir iddynt beth oedd bwriad yr ymchwil. Yn y llythyr trafodwyd beth oedd teitl yr ymchwil, beth oedd angen cael ei ddarganfod, a bod ei henwau a’r wybodaeth y ceir  ei gasglu yn gyfrinachol (BERA, 2018). Gan wneud hyn roedd cadarnhad bod canllawiau BERA (2018) yn cael ei dilyn er mwyn cyflawni'r ymchwil yn gywir ac effeithiol. 
Drwy gydol yr astudiaeth roedd rhaid i mi fod yn sensitif a chofio y caiff y cyfranogwyr dynnu eu caniatâd yn ôl unrhyw bryd (BERA, 2018). Esbonwyd wrth y plant fod ganddynt y dewis i ddod allan o’r ardal chwarae rôl unrhyw bryd maent eisiau a byddaf yn gallu stopio'r ffilmio unrhyw bryd maent eisiau.

Crynodeb o gylchoedd a chanlyniadau astudio gwersi 
Ar gychwyn y gweithgaredd roedd rhaid mynd dros y Meini Prawf Llwyddiant gan ddarllen pob nod allan a holi'r plant beth oedd angen ei wneud. Dylai bod strwythur a bwriad y Meini Prawf Llwyddiant ddangos beth y disgwylir yn ystod y dasg a faint y dylai bod y plant yn herio ei hunain (Vickerman, 2009). Yn y sefyllfa yma, gan mai gweithio yn yr ardal chwarae rôl mae’r plant nid oes targed penodol i’w gyflawni, yn hytrach mae mwy o sgiliau hanfodol yn cael ei datblygu. Gan ysytyried sut mae’r Meini Prawf Llwyddiant yn plethu mewn i waith yr ardal chwarae rôl, gall ddweud ei fod fwy benagored, o gymharu a dasg a fyddai’n cael ei wneud wrth y bwrdd, megis; tasg ffocws. Esboniai Ndoye (2017) bod cynllunio Meini Prawf Llwyddiant mewn digon o fanylder yn sicrhau llwyddiant mewn sawl ffordd. Er enghraifft, gwelwyd isod Meini Prawf Llwyddiant yn y swyddfa bost;
1. Defnyddio iaith lafar cywir.
2. Defynddio termau Swyddfa bost yn gywir a effeithiol.
3. Gallu adio a thynnu yn gywir.
Gwelwyd cymysgedd o meysydd Ieithoedd, Llythrennedd a Chyfathrebu a Mathemateg a Rhifedd yn y Meini Prawf Llwyddiant 
O’r profiad hyn, dysgwyd ei fod yn hanfodol i fodelu'r iaith drwy gydol o’r amser gan gynnig help llaw drwy roi posteri yn yr ardal. Yn ychwanegol, sylweddolwyd bod rhaid eistedd gyda'r plant yn ystod y sesiynau cyntaf yn yr ardal chwarae rôl er mwyn sicrhau bod y plant yn modelu'r iaith yn gywir. Os nad yw hyn yn digwydd ni fydd y plant yn rhoi'r ymdrech i sgwrsio yn y Gymraeg. Pe byddai un plentyn yn cychwyn sgwrsio yn y Saesneg, byddai gweddill y grŵp yn newid i’r Saesneg (Vygotsky, 1978).
Cafodd yr ardal ei addasu gan gynnig sefyllfaoedd gwahanol i bob grŵp yn yr ardal chwarae rôl. Gan fod rhan o’r ardal yn ffocysu ar beth maent wedi bod yn ei wneud yn y gwersi Mathemateg yn ddiweddar, sef arian a phwyso, cafwyd cardiau her wahanol i’r roi o amgylch yr ardal er mwyn targedu gallu pob grŵp.
Yn ychwanegol, cyn i’r plant gael y cyfle i fynd i’r ardal chwarae rôl mae’n bwysig ei bod yn deall ei bwrpas, a bod rhaid defnyddio iaith gywir yn yr ardal.  Pe byddai’r athro yn gadael y plant wrthi i weithio yn annibynnol heb gymorth athro neu gynorthwyydd, mwyafrif o’r amser roedd y plant yn newid i Saesneg. Felly mae rhaid gwneud yn siŵr bod y plant yn deall mai pwrpas yr ardal yw datblygu a thargedu'r iaith Gymraeg.
Gan gyfeirio yn nôl at y daflen myfyrio a gafodd ei osod yn dilyn strwythur Gibbs. G (1998), cafodd pob bocs ei lenwi gyda gwybodaeth ddilys. Wrth esbonio beth ddigwyddodd; cafodd ei drafod wrth gynnwys y prif bwyntiau yn unig a oedd yn cynnwys y wybodaeth oedd ei hangen. Yna, roedd yr ail focs yn cynnwys teimladau ac ymatebion; ac felly esbonwyd mewn manylder sut oedd pob plentyn yn teimlo drwy gydol o’r amser a sut wnaethon nhw ymateb i bopeth oedd angen ei wneud yn yr ardal ac yna i’r cwestiynau. Roedd y ddau focs yma yn hanfodol wrth gyflawni gan mai dyma ble roedd modd casglu'r wybodaeth hanfodol.


Trafod canfyddiadau ymchwil mewn perthynas â llenyddiaeth ac ymchwil gysylltiedig
Cafwyd y wybodaeth ei ddarganfod wrth arsylwi'r gweithgaredd yn yr ardal chwarae rôl. Caiff arsylwad ei ddiffinio fel diffiniad systematig o fewn digwyddiadau ac ymddygiadau o fewn gosodiad cymdeithasol (Marshall & Rossman, 1989). Felly yn ystod yr ymchwil roedd rhaid canolbwyntio ar beth oedd yn digwydd, ymateb y plant a sut oeddent yn ymddwyn. Wrth ystyried beth gafodd ei ddarganfod yn yr ymchwil, mae sawl agwedd wedi cael ei thargedu ac wedi agor sawl drws i fynd a’r ymchwil ymhellach. 
Felly gan ystyried beth olygai hyn i’r dosbarth, gan gyfeirio yn nôl at sut y cafodd y wers ei haddasu, bydd rhaid defnyddio'r un strwythur drwy gydol o’r amser sef gwneud yn siŵr bod athro neu gynorthwyydd yn eistedd gyda'r grwpiau yn yr ardal gan arwain y plant drwy bwrpas yr ardal. Gall nodi bod cysylltiad rhwng beth ddarganfyddwyd yn ystod yr ymchwil gyda y llenyddiath ynglŷn â’r effaith o allu sgwrsio yn ddwyieithog. Gwelwyd cymysgu côd (Pearson, 2008) yn ystod y gweithgaredd, ond credwyd bod mwy o Saesneg wedi cael ei ddweud na Chymraeg gan rai unigolion, ond fel y dywedai Lanza (2004) mae benthyg geiriau yn ffordd dda o ddatblygu ac felly pan roedd hyn yn digwydd ystod y gweithgaredd roedd cyfle i’w cywiro a modelu'r iaith yn effeithiol iddynt.  
Cagliadau
Fel y trafodwyd ynghynt, data ansoddol oedd orau i’w gasglu ar gyfer y cyd-destun canlynol. Wrth ystyried ymchwilio i mewn i iaith, esboniai ymchwil Bachman (1998) o ddata ansoddol, ei fod yn darparu'r berthynas rhwng prosesu gwybodaeth gyda pherfformiad. Esboniai hyn pan mae’r plant yn yr ardal chwarae rôl gall weld ei dealltwriaeth o’r gwersi blaenorol ac o’r posteri sydd o gwmpas yr ardal yn y ffordd maent yn sgwrsio gyda’i gilydd. Gan ddefnyddio'r dull yma, derbynwyd canlyniadau dilys a fydd yn rhoi gwybodaeth berthnasol ar gyfer ateb y cwestiwn.
Yn y dyfodol er mwyn ehangu ar yr astudiaeth o sut mae sgiliau llafar yn cael ei datblygu yn yr ardal chwarae rôl, credaf y gellir mynd ymhellach gyda’r cwestiwn gan ystyried yn unig ar sut mae unigolyn dwyieithog yn datblygu ei ddatblygiad llafar ac os oes gwahaniaeth rhwng unigolyn sydd yn siarad un iaith yn unig. Er bod rhan o’r ymchwil yn ystyried y pwnc yn fras, gall fynd ymhellach gyda’r cwestiwn. Er enghraifft; trafodwyd Pearson (2008) ynglŷn â sut mae unigolion dwy ieithog yn cymysgu ei geirfa, ac felly byddai cyfle i fynd ymhellach gyda’r damcaniaeth ac ymchwilio i mewn iddo.
Gan ystyried sut mae’r ymchwil a'i gyd-destun wedi cysylltu gyda’r safonau proffesiynol, mae sawl agwedd yn rhan ohono. Yn bennaf mae Addysgeg: Hyrwyddo: Dilyniant mewn dysgu (2020-2021). Gan fod yr ardal chwarae rôl yn gallu bod yn sawl math o destun megis; gwesty, siop, caffi, asiantaeth deithio, a.y.b., mae’n rhoi cyfle i’r plant ymchwilio ac actio sawl sefyllfa byddent yn delio gyda yn y dyfodol (Ian Glover, 2014).
Felly, i grynhoi, gall ddweud bod ffocysu ar ddata ansoddol wedi cynnig canlyniadau dilys, gan sicrhau ei fod yn glir a chadarn gall ddweud bod yr ymatebion yn dangos y canlyniadau yn glir a beth sydd angen ei wneud nesaf.

Argymhellion 
Drwy gyflawni'r astudiaeth wers yma mae wedi rhoi cyfle i agor sawl agwedd arall yn ychwanegol i’r prif gwestiwn. Gan fynd ymhellach a symud ymlaen gellir ystyried pwrpas chwarae rôl ymhellach; sut mae’n effeithio datblygiad plentyn yn gyffredinol. Gall hefyd fod cyfle i edrych ar dechnegau ychwanegol sydd yn gallu cael eu defnyddio i ganolbwyntio ar ddatblygiad llafar y plentyn. 
Gan ystyried a fyddai ffordd o fynd ymhellach gyda y cwestiwn, gall ganolbwyntio yn benodol ar yr agwedd ddwyieithog sydd o fewn addysg y plant. Drwy fynd a’r ymchwil ymhellach byddai cyfle i ddarganfod pa effaith mae bod yn ddwyieithog yn cael ar addysg plentyn ac ystyried y manteision ac anfanteision o hynny. Mae sawl ymchwil yn profi bod buddion a manteision o fod yn ddwyieithog (Baker, 2002), ac felly bydd cyfle i fynd ati i weld hyn mewn mwy o fanylder yn yr ystafell ddosbarth. Credwyd y byddai canolbwyntio ar yr astudiaeth wers yn y Cyfnod Sylfaen yn unig o fudd i dderbyn canlyniadau effeithiol a dilys. Mae hyn oherwydd hyd at yr oedran wyth oed mae plant yn datblygu eu cyhyrau llafar ac yn gallu adnabod y gwahaniaeth rhwng synau dwy iaith (Tracy Trautner, 2019).
Pe byddai cyfle i wneud yr ymchwil astudiaeth wers eto, byddai rhaid ceisio ei wneud dros gyfnod o amser yn hytrach na chanolbwyntio ar yr ardal am un wythnos yn unig. Byddai hyn yn rhoi cyfle i mi hefyd weld cynnydd y plant, ac os yw’r technegau rwyf yn eu defnyddio yn y gwersi cyn agor yr ardal i’r dosbarth yn llwyddo. Bydd hefyd cyfle i weld os yw’r technegau mae’r plant wedi ei dysgu yn cael ei ddangos yn yr ardal chwarae rôl ac os oes gwahaniaeth dros gyfnod o amser.

